|  |  |
| --- | --- |
|  | 11. november 2014Pressemeddelelse |
|   | Forskning og FormidlingFormidling41 20 60 19Nynne.Bojsen.Faartoft@natmus.dk |

**Bliv cand.jul. på Nisseversitetet**

Nu åbner Nisseversitetet snart for endnu et semester med julesjov og nissedrillerier. Juletiden på Nationalmuseet byder også på den traditionsrige juletræsfest, 1800-tals julestemning i det smukt pyntede Klunkehjem og miniudstilling med flettede hjerter.

**Nisseversitetet - søndag den 30. november + alle lørdage og søndag i december**
Drømmer du om at blive uddannet julenisse? Så er Nisseversitetet noget for dig! Søndag den 30. november slår Nisseversitetet på Nationalmuseet nemlig dørene op for et nyt hold håbefulde nisseaspiranter i alderen 4-10 år. For selvom julenisseuddannelsen måske er en af de smallere uddannelser, har Nationalmuseet ikke sparet den væk – tværtimod optager Nisseversitetet nye studerende fra søndag den 30. november og hver lørdag og søndag i hele december måned.

Og museets nisseeksperter sørger for, at de studerende kommer igennem alle de vigtigste nissediscipliner. De skal blandt andet træne træskogang, lære at skrive nisseskrift og måle deres nissehøjde. Pensum tæller også viden om alle de forskellige nisser, der findes, for eksempel skibsnisser, kirkenisser og havenisser. Klarer du alle opgaverne, venter der et nissediplom og en hemmelig drilleliste. Og kan du slet ikke vente, til Nisseversitetet åbner, kan du forberede dig allerede nu ved at lære alt om julens historie, skikke og traditioner her: <http://natmus.dk/historisk-viden/jul/> . Så er du godt klædt på til at blive en rigtig julenisse!

*Se tid, sted og pris for Nisseversitetet:* [*http://natmus.dk/nationalmuseet/aktiviteter/jul/*](http://natmus.dk/nationalmuseet/aktiviteter/jul/)

**Juletræsfest - søndag den 30. november**Søndag den 30. november - samme dag, som Nisseversitetet første gang åbner for nissestuderende - inviterer Nationalmuseet til sin traditionsrige juletræsfest. Fra kl. 11.00-12.00 kan børn i alderen 2-9 år (og deres voksne) se filmen ”Hvor ligger julelandet”, lave en Karl Ludvig-nisse af piberensere og kigge med, når Nationalmuseets direktør Per Kristian Madsen sammen med børnene tænder for museets store juletræ - og for julen på Nationalmuseet.

*Læs mere om juletræsfesten på Nationalmuseet:* [*http://natmus.dk/nationalmuseet/aktiviteter/jul/*](http://natmus.dk/nationalmuseet/aktiviteter/jul/)

**Jul i Klunkehjemmet - tre rundvisninger hver lørdag og søndag i december**Har du svært ved at komme i julestemning, har Nationalmuseet en kur: Få en rundvisning i Klunkehjemmet! Den historiske herskabslejlighed er en af Nationalmuseets skjulte juveler, og til jul er den smukt pyntet op til jul som for 140 år siden. Rundvisningen tager dig med rundt i det historiske hjem, som står uberørt, som det så ud omkring år 1900, og fortæller dig om alle julens forberedelser og traditioner, som vi kender det fra fortællingen om Peters Jul.
*Læs mere om tid, sted og pris for jul i Klunkehjemmet:* [*http://natmus.dk/nationalmuseet/aktiviteter/jul/*](http://natmus.dk/nationalmuseet/aktiviteter/jul/)

**Miniudstilling med flettede julehjerter – fra midt-november til og med hele december**I Nationalmuseets forhal kan du fra midten af november og hele december se en miniudstilling med flettede julehjerter, som er lavet af ”fletter” Thomas Dohm Pedersen. Alle hjerterne har samme mål, men forskellige motiver, farver og materiale og er inspireret af alt fra spillestedet Vega til kuppelsalen på Fredensborg Slot. Thomas Dohm Pedersens særlige interesse er en familietradition, og hans mor og morbror er også julehjerte-flettere. Måske kan den lille udstilling give dig inspiration til at dit eget julehjerteprojekt – hvad med at flette Solvognen?

**Jul i Børnenes Museum - hele december**

Hele julemåneden er Børnenes Museum pyntet op til jul med masser af fine hjerter og guirlander, og børn kan arrangere deres egen juleudstilling i museet. En god mulighed for, at nyuddannede julenisser fra Nisseversitetet kan teste deres nyerhvervede julekundskaber.

Glædelig jul – vi ses på Nationalmuseet!

**For yderligere oplysninger kontakt:**Nynne Bojsen Faartoft, kommunikationsmedarbejder, Nationalmuseet.
Tlf.: 41 20 60 19. E-mail: nynne.bojsen.faartoft@natmus.dk